Педагог І. С. Жытарук са сваімі выхаванцамі “ўдыхнулі” другое жыццё ў старыя рэчы. Яны прадставілі на суд журы незвычайную мэблю: чайны столік і крэсла “Вясёлыя папугайчыкі”. Годнае месца на выставе заняла лава, тумба для абутку і паліца для тэлефона “Тры ў адным”, што распрацавала педагог А. М. Бубневіч, падстаўка пад пакаёвыя расліны “Кот” навучэнца Паўла Курзянкова. На выставе было прадстаўлена і дэкаратыўна-прыкладное мастацтва: вітражныя вырабы “Лета ў Парыжы”, дэкаратыўная кампазіцыя “Фантазія”.